Marcin Wicha
Marcin Wicha (sündinud 1972 Varssavis) on juudi rahvusest Poola tarbegraafik, karikaturist, kolumnist ja kirjanik. Ta on olnud katoliku kiriku nädalaajakirja Tygodnik Powszechny karikaturist ning teinud kaastööd kuukirjale Charaktery ja päevalehele Gazeta Wyborcza. Ta on kirjutanud mitu lasteraamatut. Tema raamat "Rzeczy, których nie wyrzuciłem" (ilmunud poola keeles 2017. aastal Krakówis) ilmus 2021. aastal eesti keeles pealkirjaga "Asjad, mida ma ära ei visanud" Loomingu Raamatukogus Margus Alveri tõlkes.